ඒකීය රටක් වන ශ්‍රී ලංකාව තුළ වෙනම රාජ්‍යයක් පිහිටු වීමට උත්සහ කරන ප්‍රතිපත්ති ප්‍රකාශයක් උතුරු පළාත් සභා මැතිවරණය වෙනුවෙන් ්දෙමළ ජාතික සන්ධානය විසින් ඉදිරිපත් කර ඇති බවට චෝදනා කරමින් ගොනු කර ඇති පෙත්සම් හයක් මේ මස 30 වැනිදා කැඳවීමට ශ්‍රේෂ්ඨාධිකරණය ඊයේ (14) තීරණය කෙළේය.එම පෙත්සම්වලට එරෙහිව කරුණු දැක්වීම සඳහා මේ මස 30 වැනිදා අධිකරණයෙහි පෙනී සිටින ලෙස එම පක්ෂයෙහි නායක ආර්.සම්පන්දන්, මහ ලේකම් මාවෙහි සේනාධිරාජා ඇතුළු වග උත්තරකරුවන්ට නියෝග කරමින් ශ්‍රේෂ්ඨාධිකරණය විසින් මීට පෙර නොතීසි නිකුත් කර තිබිණි.‍ශ්‍රී ලංකා භූමි ප්‍රදේශය තුළ වෙනම රාජ්‍යයක් පිහිටුවීම පිළිබඳ සඳහන් කරමින් ඉදිරිපත් කළ එම ප්‍රතිපත්ති ප්‍රකාශය මෙරට ආණ්ඩු ක්‍රම ව්‍යවස්ථාවට පටහැනි බවට එම පෙත්සම් මඟින් පැමිණිලි කර තිබුණි.දේශ හිතෛෂී ජාතික පෙරමුණෙහි සභාපති ආචාර්ය ගුණදාස අමරසේකර, දේශප්‍රෙමී භික්ෂු පෙරමුණෙහි ලේකම් බෙංගමුවේ නාලක හිමි, ස්වර්ණ හංස පදනමෙහි සභාපති පුණ්‍යවර්ධන අල්විස්, බොදු මග සංවිධානයෙහි සභාපති නීතිඥ සතිස්චන්ද්‍ර ධර්මසිරි, යාපනය බෞද්ධ සංගමයෙහි සභාපති අරූල් නෙත්‍රරත්නම් රවි කුමාර් විසින් මේ පෙත්සම් පහ ඉදිරිපත් කර තිබුණි.